b'\n_START_ARTICLE_\nViking 1\n_START_SECTION_\nMisija\n_START_PARAGRAPH_\nViking 1 buvo paleistas 1975 m. rugpj\xc5\xab\xc4\x8dio 20 d. Titan III raketa. Po 10 m\xc4\x97nesi\xc5\xb3 kelion\xc4\x97s \xc4\xaf Mars\xc4\x85, likus dar 5 dienom iki kosminio aparato \xc4\xaf\xc4\x97jimo \xc4\xaf orbit\xc4\x85, Viking 1 prad\xc4\x97jo si\xc5\xb3sti Marso nuotraukas. Viking 1 \xc4\xaf orbit\xc4\x85 buvo \xc4\xafvestas 1976 m. bir\xc5\xbeelio 19 d. Nusileidimas \xc4\xaf Mars\xc4\x85 buvo numatytas 1976 liepos 4, ta\xc4\x8diau nuotraukos parod\xc4\x97, kad vieta, kur buvo ketinama leistis, yra pernelyg uol\xc4\x97ta ir yra pavojinga aparatui. Nusileidimas buvo nukeltas, kol buvo surasta tinkama vieta nusileidimui. Nusileidimo aparatas nuo dirbtinio palydovo atsiskyr\xc4\x97 liepos 20 08:51 UT ir nusileido 11:56:06 UT.\n_START_SECTION_\nDirbtinis palydovas\n_START_PARAGRAPH_\nDirbtinio palydovo pagrindin\xc4\x97 misija, d\xc4\x97l Saul\xc4\x97s konjunkcijos, 1976 m. lapkri\xc4\x8dio 5 d. buvo laikinai sustabdyta, o prat\xc4\x99sta 1976 m. gruod\xc5\xbeio 14 d. Viena pagrindini\xc5\xb3 misijos dali\xc5\xb3 buvo prisiartinimas prie Fobo, 1977 m. vasar\xc4\xaf. Misija baigta 1980 m. rugpj\xc5\xab\xc4\x8dio 17 d., po 1485 apskriejim\xc5\xb3 apie planet\xc4\x85.\n_START_SECTION_\nNusileidimo aparatas\n_START_PARAGRAPH_\nNusileidimo aparatas, nuo pagrindinio modulio atsiskyr\xc4\x97 1976 m. liepos 20 d. 08:51 UT. Po atsiskyrimo aparatas apie Mars\xc4\x85 skriejo 4 km/s grei\xc4\x8diu. Po keli\xc5\xb3 sekund\xc5\xbei\xc5\xb3 nuo atsiskyrimo, raketos aparat\xc4\x85 prad\xc4\x97jo i\xc5\xa1vedin\xc4\x97ti i\xc5\xa1 orbitos. Po keli\xc5\xb3 valand\xc5\xb3, ma\xc5\xbedaug 300 km auk\xc5\xa1tyje vir\xc5\xa1 Marso, nusileidimo aparatas buvo paruo\xc5\xa1tas nusileidimui. Likus 6 km iki Marso pavir\xc5\xa1iaus ir aparatui skriejant 250 m/s grei\xc4\x8diu i\xc5\xa1siskleid\xc4\x97 16 metr\xc5\xb3 skersmens para\xc5\xa1iutas. Per 45 sekundes para\xc5\xa1iutas aparat\xc4\x85 sul\xc4\x97tino iki 60 m/s. Likus 1,5 km, prad\xc4\x97jo veikti raketos, kurios kritimo greit\xc4\xaf suma\xc5\xbeino iki 2,4 m/s._NEWLINE_Viking 1 nusileidimo aparatas nusileido vakarin\xc4\x97je Chryse Planitia dalyje. Aparatui nusileidus, dar buvo lik\xc4\x99 apie 22 kg raketinio kuro._NEWLINE_Pirmos nuotraukos perdavimas prasid\xc4\x97jo 25 sekund\xc4\x97ms po nusileidimo._NEWLINE_Nusileidimo aparatas tarnavo 2245 dienas, iki 1982 m. lapkri\xc4\x8dio 13 d., praradus ry\xc5\xa1\xc4\xaf._NEWLINE_2006 m. Mars Reconnaissance Orbiter nufotografavo Viking 1 nusileidimo aparat\xc4\x85.'